
Keresztút
Imádság Magyarországért és a magyar nemzetért

Március 15-én

Templomban:
Köszöntés: ..............................................................................................

Kezdő énekek: ........................................................................................

                         ........................................................................................

                         ........................................................................................

Bevezető imádság:    

Urunk, Jézus Krisztus!

Ahogyan ma, nemzeti ünnepünkön járjuk keresztutunkat, úgy járta és járja a magyar nép keresztútját ezeréves múltunkban és jelenünkben. De Te, Uram, velünk voltál és velünk vagy küzdelmeinkben, szenvedéseinkben, eleséseinkben. Töviskoronás, szenvedő arcodból sugárzik a „lélek készsége”, mely erőt és bátorítást adott és ad nemzetünk keresztútjárásában. Ezt az erőt kérjük szegény, sokat szenvedett és ma is a kibontakozásért vajúdó hazánknak és szomorú szívű magyarjaidnak. Szeretnénk magasba emelni áldott keresztedet és koronás nemzeti zászlónkat, és így könyörögni a szenvedésekben kiérdemelt diadalért, hazánk feltámadásáért. Fogadd el ezt a keresztutat engesztelésül magyar hazánkért és magyar népünkért. Ámen!

Énekek: ...........................................................................................

              ............................................................................................

              ............................................................................................

              ............................................................................................

              ............................................................................................

              ............................................................................................

1. állomás: Pilátus halálra ítéli Jézust
Imádunk Téged Krisztus és áldunk Téged, mert szent kereszted által megváltottad a világot.

„Amikor szidalmazták, nem viszonozta a szidalmat, amikor szenvedett, nem fenyegetőzött, hanem rábízta magát az igazságos Bíróra.”  (1 Pét 2,23)

„Megkínozták, s Ő alázattal elviselte, nem nyitotta ki a száját. Mint a juh, amelyet leölni visznek, vagy amint a bárány elnémul nyírója előtt, Ő sem nyitotta ki a száját.” (Iz 53,7)

Ott állsz Urunk, gyáva bírád előtt. Körülötted ellenségeid, a felbőszített és félrevezetett nép és a lefizetett hamis tanúk. De Te nem védekezel, hanem némán vállalod sorsodat: a szenvedést. Felettünk is hányszor ítéltek igazságtalanul. Hányszor taposott rajtunk keresztül Nyugat és Kelet, hányszor lett földönfutóvá a magyar, hogy „nem lelé honját e hazában” és a világban. Hányszor hullottak el „legjobbjaink a hosszú harc alatt”, hányszor kezdtünk újra hazát építeni............. De ahogy Te, Uram vállaltad sorsod, mi is vállaljuk magyar sorsunkat, vállaljuk múltunkat, vállaljuk jelenünket és építjük jövőnket. Tudjuk, hogy nem hangzatos szólamokat, nagy szavakat vársz tőlünk, hanem ennél nehezebbet: a csendes, igaz hűséget.

Ének: ...............................................................................................

2. állomás:  Jézus vállára veszi a keresztet
Imádunk Téged ...........

„Igen, a mi bűneinkért szúrták át, a mi gonoszságainkért törték össze, a mi békességünkért érte utol a büntetés, az Ő sebei szereztek nekünk gyógyulást.” (Iz 53,5)
Megkezdted Uram keresztutadat, és behintetted azt szent véreddel. Vércseppjeidből nekünk is jutott. Krisztus-vér a magyar ugaron! Ha szenvedtünk, Te is velünk szenvedtél, ha sírtunk, Te is velünk sírtál, és bár alig volt néhány „víg esztendőnk”, Te is velünk vigadtál. Te átölelted keresztedet, és amikor nekünk is keresztet ácsoltak, minket is magadhoz öleltél, mert minden igazságért és hazáért szenvedőt Te így szerettél. Mi nem akarunk Neked keresztet ácsolni! Senkinek sem akarunk keresztet ácsolni! Csak arra kérünk, ha újra és újra felmered a szenvedés keresztje, tarts meg minket ölelő karjaidban és „hullajtsd velünk síró könnyeidet” és hullajtsd értünk megváltó vércseppjeidet!

Ének: .....................................................................................................

3. állomás:  Jézus először esik el a kereszttel

Imádunk Téged ........

„Bár a mi betegségeinket viselte, és a mi fájdalmaink nehezedtek rá, mégis (Istentől) megvertnek néztük, olyannak, akire lesújtott az Isten, és akit megalázott.” (Iz 53,4)
Uram! Elesésednél a magunk elestére, a magunk bűneire gondolunk. Hányszor éreztük át balsorsunkban a Himnusz igazát: „Hajh, de bűneink miatt gyúlt harag kebledben, s elsújtád villámidat dörgő fellegekben...”      Egyik nagy nemzeti bűnünkért, a káromkodásért, és a trágár beszédért akarunk most engesztelni, Urunk! Ebben az országban, ahol évtizedeken át durva ajkak és romboló kezek szentségtelenítették meg Nevedet és Neked szentelt kálváriáidat. Engesztelünk a tengernyi káromkodásért az utcán, autóbuszon, iskolában, sajtóban, tévében, rádióban és családban, ahol a gyerekek szüleiktől tanulják a káromkodást, és az istentelen, durva beꗬÁ恱Ў

egfertőzésére használjuk, hanem a bocsánatkérésre és a Te dicsőítésedre.

Ének: ......................................................................................................................

4. állomás:   Jézus anyjával találkozik
Imádunk Téged.....

„Szemem homályossá válik bánatomban, tagjaim sorvadnak, mint árnyék, olyanok.” (Jób 17,7)

„Tegyél a szívedre pecsétnek, mint valami pecsétet a karodra! Mert mint a halál, olyan erős a szerelem, olyan a szenvedély, mint az alvilág. Nyila tüzes nyíl, az Úrnak lángja. Tengernyi víz sem olthatja el a szerelmet, egész folyamok sem tudnák elsodorni.”  (Én 8,6-7)

Micsoda fájdalmas találkozás! Csak az anyai szív érezheti át így gyermeke sorsát, mint a Szűzanya. Hazánkban is mennyi összeszoruló anyai szív, mennyi anyai könny! A tékozló fiúkat és tékozló lányokat hazaváró édesanya könnye, a frontról haza nem tért férjekért és gyermekekért ontott könnyek, gyermeküket fiatalon eltemető édesanyák könnye, a lélekben meghalt, csak testben élő gyermekekért hullatott könnyek! És az anya után hiába kiáltó gyermekek könnye, a megszületni nem engedett, anyaméhben meggyilkolt gyermekek néma sikolya! Tengernyi könny! Anyáké és anyátlan gyermekeké. A síró anyáknak és az anyátlan gyermekeknek kérjük: „Mutasd meg, hogy Anya vagy! Most segíts meg Mária!”

Ének: ......................................................................................................................

5. állomás:  Cirenei Simon segít Jézusnak a keresztet hordozni
Imádunk Téged......

Amikor az egész néphez szólt, ezt mondta: ’Aki követni akar, tagadja meg magát, vegye vállára keresztjét minden nap, és úgy kövessen.”  (Lk 9,23)

„Hordozzátok egymás terhét, így teljesítitek Krisztus törvényét.”  (Gal 6,2)

Végre találtunk valakit a keresztúton, aki segít Jézusnak. Hazánk történelmi keresztútján is akadtak szép számmal, akiknek nem volt „drágább gyöngy élete, mint a haza becsülete.” Akadtak királyok, hősök, szentek, írók, költők, tanárok, hős papok, orvosok és tudósok, mind-mind a magyar haza Cirenei Simonjai. És a névtelen hősök milliói, kik a hazáért harcolhattak, mert „szolga földben nem nyughattak”. Éppen ezért múltunkra alapozzuk a jövőbe vetett reményünket, és a Szózattal imádkozzuk:

„Az nem lehet, hogy ennyi szív hiába onta vért,

s keservben annyi hű kebel szakadt meg a honért.

Az nem lehet, hogy ész, erő és oly szent akarat

Hiába sorvadozzanak egy átok súly alatt.

Még jőni kell, még jőni fog egy jobb kor, mely után

Buzgó imádság epedez százezrek ajakán.”

Ének: ...............................................................................................................

6. állomás:  Veronika kendőt nyújt Jézusnak

Imádunk Téged ..........

„Szívem ezt sugallta:’Keresd tekintetét!’ Uram, a Te arcodat akarom keresni.”  (Zsolt 27,8)

„Seregek Ura, állíts helyre minket! Ragyogtasd ránk arcod és megmenekülünk.” (Zsolt 80,4)

És végre akadt valaki, aki könnyeket töröl, véres verítéket itat kendőjével, könnyítve a szenvedést. Hazánkban is millió a könnyes szem, és néha patakokban folyt a vér. Mind Veronika után kiált! De egy Veronika nem győzi! Hála Istennek, mindig akadtak Veronikák: Árpádházi Szent Erzsébettől, Szent Margittól Kanizsai Dorottyán át a névtelen apácák százai, ezrei, akik árvaházakban, kórházakban hősi szeretettel töröltek könnyeket, verítéket magyar arcokról. Vagy hősi anyáink, akik – míg apáink a hazáért harcoltak – vetettek, arattak a család mindennapi kenyeréért. Magyar édesanyák! Neveljetek a hazának lányaitokból új Veronikákat! Mert szükség volt eddig is, most is, és ezután még inkább szükség van rájuk. Leleményes szeretetükre, könnyeket elállító mosolyukra, a bűn vérzivataraiban óvó, enyhet adó erejükre. Jutalmuk az, ami Veronikáé volt: Ő a kendőjébe, a mai Veronikák a szívükbe rajzolt Krisztus-arc ajándékát kapják és adják tovább az új magyar szívekbe.

Ének: .....................................................................................................................

7. állomás:  Jézus másodszor esik el a kereszttel
Imádunk Téged.......

„De én csak féreg vagyok, nem ember, az emberek gúnytárgya, s a népek megvetettje. Mind,

aki lát, gúnyt űz belőlem, elhúzza száját és csóválja fejét.” (Zsolt 28,7-8)

Második elesésednél Urunk, második nemzeti bűnünkre – talán a legnagyobbra – gondolunk:

ez a széthúzás, egymás meg nem értése, a viszálykodás, a pártoskodás. Ez, mint a nemzeti átì¥Á

 az erő. Sokak összefogása hányszor tett csodát! Most is csak ez a csoda segíthet rajtunk. „Ezt szolgálja a szószéken és az iskolában a pap és a tanító, erre törekedjék ekéjével a földműves, pörölyével kezében a munkás, ecsetjével és vésőjével a művész, az államférfi és a tisztviselő. S ha mindnyájunk egyesített, egy célra törekvő munkája az egymástól tanuló, egymáson épülő nemzedékek során közelebb jut a nemzeti ideál megvalósításához, azzal az egyetemes emberiségnek is megtette a tőle telhető legnagyobb szolgálatot” – írja Katona Lajos 1910-ben.            Második elesésednél Urunk, arra kérünk, hogy a széthúzás nemzetgyengítő, súlyos eséséből emelj fel minket!

Ének: ................................................................................................

8. állomás:  Jézus vigasztalja a siránkozó asszonyokat

Imádunk Téged....

„Jézus hozzájuk fordult: Jeruzsálem leányai – mondta nekik – ne engem sirassatok (...) Akkor majd unszolni kezdik a hegyeket: Omoljatok ránk! És a dombokat: Takarjatok el.”

 (Lk 23,28;30)
„Ne rajtam sírjatok, hanem magatokon és gyermekeiteken” – mondta a síró asszonyoknak. Bárcsak ezt ne mondtad volna, Urunk! Mert egy nemzetnek mindene a jövője, az ifjúsága. „Lesz-e gyümölcs a fán, melynek nincs virága? Avagy virág vagy te, hazám ifjúsága?” – kérdezi a költő. Hisszük, hogy eljön az idő, amikor az anyáknak nem kell gyermekeiken sírni! Hisszük, hogy jövendőnk feslő bimbói már itt állnak köztünk! Kereső fiataljaink rátalálnak az igazság útjára: Reád, Urunk, ha még a keresztúton is! Ebben bízva régi énekünket így alakíthatjuk:

„Virágos kert lesz megint híres Pannónia,

mely kertet csak öntözze, kegyelmével öntözze

a Magyarok Nagyasszonya.”

Ének: ..........................................................................................................

9. állomás:  Jézus harmadszor esik el a kereszt súlya alatt

Imádunk Téged ........

„Hiszen lelkünket a porba taposták, testünk a földhöz tapadt.”   (Zsolt 44,26)

„Fejem fölött túlontúl összecsapott a bűn, és hatalmas teherként rám nehezedik.”(Zsolt 38,5)

Harmadik esésednél kimondhatatlanul nagy bűnünkre gondolunk Uram, a nemzetgyilkosságra. Évek óta közepes városnyi magyarral fogyott ez az ország. Statisztikák döbbenetes számai mutatják, hogy évről évre hány magyart visz el a kábítószer, az öngyilkosság és főleg a rettenetesen magas számban „törvényesen” vagy titokban végzett abortuszok. A tatár és a török után, a két világháború után hamar újraéledt a nemzet, és állt a Szózat szava: „megfogyva bár, de törve nem, él nemzet e hazán!”. De fogyva is és törve is vagyunk! Add, ó Urunk, hogy ebből az elesettségből is fölkeljen a magyar! Segíts gátat vetni a némelyek által félreértett és félremagyarázott családtervezésnek, segítsd meg az abortusz ellen harcolókat, és segítsd az egyre nagyobb számú nagycsaládosokat, hogy lélekszámban, de minőségben is talpra álljon a haza!

Ének: ............................................................................................................

10. állomás:  Jézust megfosztják ruháitól
Imádunk Téged......

„Elosztják maguk közt ruhámat, köntösömre pedig sorsot vetnek.” (Zsolt 21,19)

„Tetőtől talpig sehol sem ép, csupa sebhely, zúzódás és nyílt seb. Mégsem orvosolták, nem kötözték be, és olajjal sem puhították.”  (Iz 1,6)

A 21. zsoltárt idézzük itt, Urunk. Hányszor tépték le becsületét szegény magyar hazánknak is, hányszor osztoztak ezen a magyar földön, „melyen annyiszor apáink vére folyt, ez, melyhez minden szent nevet egy ezredév csatolt.” Ó Erdély, Bácska, Bánát, Kárpátalja, Felvidék, Őrség, Baranya! Egyharmadára csökkent területünk és népünk. És a kivándorlások, szökések, menekülések, mikor a magyar „szertenézett, s nem lelé honját e hazában.”. És a határainkon kívül élő magyarok sanyarú és kemény sorsai! Ez az igazi kálváriája most a magyaroknak!

Köszönjük Urunk, hogy elviselted ezeket a kínokat, hogy ebben a nagy fájdalomban is érezzük: Te itt is velünk vagy, velünk szenvedsz, velünk sírsz.

Ének: ...............................................................................................................

11. állomás:  Jézust a keresztre szögezik

Imádunk Téged......

„Kutyák falkája ólálkodik körülöttem, s gonosztevőknek serege zár körül. Kezemet és lábamat összekötözték, és a halál porába fektettek.”  (Zsolt 21,17)

„A sátán az atyátok, és atyátok kedvére igyekeztek tenni, aki kezdettől fogva gyilkos, nem tartott ki az igazságban, mert nincs benne igazság. Amikor hazudik, magából meríti, mert hazug és a hazugság atyja.” (Jn 8,44)

Borzalmas kínokat szenvedtél ekkor, Urunk! Mindig jót tevő karjaidat, örömhír útját járó lábaidat a keresztre szegezik. Már csak felállítani kell, és elkészült az ember műve – Neked. Történelmünk borzalmaira gondolunk itt. Dózsa tüzes trónja, szegények kínzója, szabadság tapodója, Arad 13 bitófája, Auswitz és Dachau lágerei, Hortobágy, Recsk büntetőtáborai, 56 mártírjai, a terror megszámlálhatatlan áldozatai, akik mind átélték a borzalmak óráit, az ártatlanul a biztos halálba menés kétségbeejtő éjszakáit. A nap is elsötétedett a Kálvárián, hogy ne lássa a borzalmakat, és a sötétség azóta is a világra borult, hogy „napvilágra ne kerüljenek a sötétség cselekedetei.” De Te, urunk, hagytad, hogy odaszögezzék kezeidet, hogy kitárt karoddal az egész világot magadhoz ölelhesd. Szívedhez legközelebb azokat, akik a kínok kínjait Veled és Érted szenvedték.

Ének: ............................................................................................................................

12. állomás: Jézus meghal a kereszten

Imádunk Téged....

„Húsvét ünnepe előtt történt, Jézus tudta, hogy elérkezett az óra, amikor a világból vissza kell térnie az Atyához, mivel szerette övéit, akik a világban maradtak, mindvégig szerette.”

(Jn 13,1)

„Istenem, Istenem, miért hagytál el, miért maradsz távol könyörgésemtől?”  (Zsolt 21,2)

Ég és föld között függ a Megfeszített! Karját ölelésre tárja. Ajkát a megbocsátás szavaira nyitja: „Atyám, bocsáss meg nekik, mert nem tudják, mit cselekszenek!”. Lándzsával átdöfött szívét menedékül adja, hogy bajainkban, szenvedéseinkben mindig oda siessünk. Magyar népünk ezért állított utak mentén, falvakban és városokban, mezőkön és erdőkben kereszteket, mert saját szenvedését látja Krisztus keresztjében, mert hiszi és vallja:

„És ki segít már, ha Ő sem segít?”

Urunk! Mi hisszük és valljuk, hogy Te nem hagytál el minket, meghallgatod a mi könyörgéseinket. Mindvégig, egészen a halálig szerettél, s szeretsz ma is. Te vagy az elvetett mag, a Te halálodból sarjad az új élet az egész világon, ahogyan magyar földön is. Erősítsd meg bennünk a reményt, hogy földünkbe hulló vércseppjeid a szeretet és igazság gyümölcsét teremjék! Itt imádkozzuk el imádat, amelyre Te tanítottál minket, Urunk: 

Miatyánk.......
13. állomás:  Jézus testét leveszik a keresztről, és a fájdalmas Anya ölébe fektetik

Imádunk Téged.......

„Majd ha véget ér lelkének gyötrelme, látni fogja a világosságot, és megelégedés tölti el. Szenvedésével sokakat megigazultakká tesz szolgám, mivel gonoszságaikat magára vállalta.”

(Iz 53,11)

„Teljesedjenek hát be rajtam szavaid.” (Lk 1,38)

Öledből indult el élete, és öledbe tér meg holtában Krisztusod. Öröm és fájdalom az édesanya sorsa, öröm és fájdalom a nemzet sorsa. Könnyed, mely „úgy siratja Szent Fiát”, megszentel minden könnyet, melyet egy ezredév alatt sírtak el hazánk szomorú sorsa felett. És ezek a könnyek nem csak árvák könnyei voltak, nem csak a gyermekeikért síró anyák könnyei, de nehéz, férfiszemekből kicsorduló könnyek is. És voltak néha az öröm könnyei is, a remény sóhajai is, a feltámadásban bízó fátyolos könnyek..

Fájdalmas Anyánk! A Te karjaidból indult el Jézusunk a sír sötétjébe, de három nap múlva a feltámadás dicsőségébe is. Fogadd öledbe, öleld karjaidba szegény, szenvedő magyar népedet is, hogy reménye legyen a boldog újjászületésre   
Itt énekeljük el a Hozzád szóló imát:

Ének:  Üdvözlégy Mária
14. állomás:    Jézus holttestét sírba teszik
Imádunk Téged.....

„Bizony, bizony, mondom nektek: Ha a búzaszem nem hull a földbe, és nem hal el, egymaga marad, de ha elhal, sok termést hoz.”   (Jn 12,24)
Minden sír olyan, mint egy hatalmas torok: elnyel és elemészt. Uram! Te azért jöttél, hogy ne a sír legyen a végállomás. Halottainknak mi is drága síremlékeket állítunk, de ráírjuk: „Csak a teste!” És feltámadást várunk. Mert nagyböjtjeinkre, nagypéntekjeinkre mindig feltámadást várunk. Minden névtelen sírdomb, vagy tömegsír mellett is feltámadást várunk. Mohácsi emlékhely, Don kanyari névtelen tömegsírok, 301-es parcella mellett állva is ezt kiáltjuk: feltámadást várunk! Minden reménytelenségben, sötét éjszakában is ezt kiáltom: hiszek a feltámadásban és hiszek magyar hazám feltámadásában is!

Ének: .......................................................................................................

Befejezés:
Rendhagyó keresztutunk végére értünk. Urunk, Jézus Krisztus szenvedésének tükrében magyar hazánk kálváriáját is végigjártuk. A Te sorsod a mi sorsunk is, Urunk! De hisszük, hogy nem csak a szenvedésben, de a feltámadásban is! Ezért imádságként szálljon Hozzád nemzeti imádságunk, a Himnusz!

Himnusz

Boldogasszony anyánk
